Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 296

9. évfolyam Célok és feladatok Korunkban a társadalmi szocializáció már környezetünk informatikai rendszerébe való beilleszkedést is jelent. Az oktatás általános műveltséget megszilárdító szakaszában a tanulónak legyenek sokirányú tapasztalatai az alapvető informatikai eszközök helyes használatáról, az információszerzés és a kommunikáció társadalmi rendjéről. Funkciója az iskolai műveltség differenciált megszilárdítása, amelyben megjelenhetnek a szakképzés előkészítéséhez, a pályaválasztáshoz, a munkavállalói szerephez szükséges kompetenciák. Az iskolai műveltség összetett rendszer, állandóan változik. A tudás alapvető tényezőit és összetevőit a tartalomba ágyazott képességfejlesztés elvének a szem előtt tartásával szilárdítja meg. A számítógép kiemelkedik az informatikai eszközök sorából. A tanulók ismerjék a főbb egységeket, perifériákat és működési elvüket, tudják azokat önállóan használni. Ismerjék a fájlok tárolásának módját és önállóan tudják elvégezni a legfontosabb fájl és mappa műveleteket. Munkájuk során tartsák szem előtt, hogy az információ nyomtalanul megsemmisülhet. Legyenek képesek egy víruskereső programmal a fájlok ellenőrzését elvégezni. Ismerjék néhány kiemelkedő magyar tudós szerepét a számítógép fejlődésében, pl. Neumann János, Kozma László, Kalmár László, Kovács Győző munkásságát. Használjanak a tanulmányi és közösségi feladataikhoz kapcsolódó számítógépes programokat. Gyakorlottan használják a szövegszerkesztő és prezentációkészítő alkalmazásokat. Ismerjék ki magukat multimédiás környezetben. Az algoritmizálás egyszerre eszköze a problémamegoldásnak és a képességfejlesztésnek. Ismerjenek a tanulók alapalgoritmusokat, tudjanak alapvető utasításokat olyan programozási nyelven, amely alkalmas az algoritmusok kipróbálására. Tudjanak egyszerű folyamatokat modellezni, legyenek tapasztalatai a természeti, társadalmi események számítógépes modellezésében. Az információszerzés adatok gyűjtését és feldolgozását jelenti. Ismerjék a tanulók az adatkezelés technikáját, az adatvédelem és a szerzői jog szabályait. Tudják az interneten lévő információkat megkeresni és azokat lementeni. Tudjanak infotechnológiai eszközökkel elektronikus leveleket, üzeneteket küldeni illetve fogadni, tudjanak a kapott üzenetekre válaszolni. A papíron és elektronikusan tárolt információ hozzáférését is tanulnunk kell. Ismerjék meg a tanulók a könyv értékét, a könyvtár és az internet lehetőségeit. Fontos, hogy a tanulók életkoruknak megfelelő eszközökkel és módszerekkel dolgozzanak. Törekedni kell arra, hogy a tanórán sokféle érdekes tevékenységgel találkozzanak a gyerekek. Szerezzenek tapasztalatokat az önálló tanulás fontosságáról, hatékony technikáiról, így készülhetnek fel az egész életen át tartó tanulásra. Az egyénileg, elszigetelten végzett tevékenységeket gyakran kiválthatja a csoportoknak adott, közösen megoldható feladat. Valódi kihívásokat jelentő feladatokat, „élesben” megoldandó problémákat is kapjon a tanulócsoport. A tananyag tematikai egységei A műveltségterület sajátosságaiból adódóan a tematikai egységek és a tantárgy fejlesztési feladatai egybeesnek, ezért az utóbbiakat a nevelési-oktatási célok között nem szerepeltetjük. Javasolt órakeret Tematikai egység/Fejlesztési célok A 1 óra/hét (37 óra) Az informatikai eszközök használata Informatika-alkalmazói ismeretek Infotechnológia (problémamegoldás informatikai eszközökkel és módszerekkel) Infokommunikáció Médiainformatika, könyvtári informatika Az információs társadalom Az elektronikus vásárlás szerepe a XXI. században Év végi összefoglalás Heti összes óraszám Évi összes óraszám

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes